Svaneprinsessen

***Svaneprinsessen*** (*The Swan Princess*) er en britisk-amerikansk animasjonsfilm og musikal fra 1994. Filmen er basert på balletten *[[Svanesjøen]]* og  regissert av tidligere Disney-regissør, Richard Rich. Musikken er komponert av Lex de Azevedo. 

Det er produsert flere oppfølgerfilmer som er utgitt rett på video.

## Handling
Kong Wilhelm og dronning Alberta styrer hver sitt rike og har hver sitt barn: prinsesse Odette og prins Derek. Ved feiringen av Odettes fødsel legger kongen og dronningen en plan for å få barna til å møtes og tilbringe somrene sammen, i håp om at de vil forelske seg og gifte seg med hverandre. Hvis denne planen lykkes, kan de forene sine to riker for evig tid. I mellomtiden planlegger den ondskapsfulle trollmannen Rothbart å ta kong Williams rike for seg selv ved hjelp av mørk magi. Imidlertid oppdager William planene hans i tide, og Rothbart blir arrestert. Men kong William sparer Rothbarts liv, og forviser ham heller for alltid fra riket. Rothbart sverger hevn på kong William, at han før eller senere kommer til å få kreftene sine tilbake, og kreve alt kong William har som sitt eget.

I mellomtiden iverksetter William og Uberta planene sine for å få barna interessert i hverandre. Som barn og tenåringer misliker Derek og Odette hverandre. Men etter at de blir voksne, blir de forelsket. En dag blir imidlertid William og datteren hans overfalt av Rothbart, som nå har fått kreftene sine tilbake. Han kidnapper Odette, og påfører  William dødelige skader. Etter å ha søkt, men ikke funnet noen tegn etter Odette, antar hele kongeriket at hun er død. Uberta forsøker å oppmuntre sønnen sin til å finne seg en annen prinsesse, men Derek er fast bestemt på å finne igjen Odette. Han tror at hun kan være i live. Derek og hans beste venn Bromley øver seg på jakt, og får underveis hjelp fra Ubertas tjener Lord Rogers. Rothbart holder Odette fanget, men hun nekter å gifte seg med ham. Han kaster derfor en kraftig trolldom som forvandler Odette til en svane om dagen. Men hun kan midlertidig vende tilbake til sin virkelige form om natten i sjøen idet måneskinnet berører vannet. Hun har også opparbeidet seg en venneskare blant dyrene i skogen.

Under sitt fangenskap blir hun venn med en skilpadde ved navn Speed, en frosk ved navn Jean-Bob – som påstår å være en prins – og en irsk lundefugl ved navn Løytnant Lundefugl. Ved en tilfeldighet snubler de over Derek i skogen. Han følger etter dem til innsjøen, hvor han blir vitne til Odette som forvandler seg tilbake til et menneske idet månen titter frem. De to deler en kjærlig gjenforening, og Odette forteller Derek at for å bryte trolldommen over henne må han avlegge et løfte om evig kjærlighet og bevise det for resten av verden. Derek inviterer Odette til en sosial sammenkomst ved slottet den påfølgende natten, i håp om å erklære sin kjærlighet til henne for hele verden. Men Rothbart hadde hørt hele samtalen deres, og forhindrer planene deres.

Han tryller frem en menneskeham som ligner fullstendig på Odette for at Derek skal svarge sin kjærlighet til denne dobbeltgjengeren, hva som vil drepe den virkelige Odette. Han lykkes i planen, og da Derek oppdager bedrageriet, iler han til Svanesjøen, hvor hun dør i hans armer.

En fortvilet Derek går til angrep på Rothbart, og ved hjelp av dyrevennene dreper han trollmannen. Derpå vekkes hun tilbake til livet, og de to gifter seg.

## Engelske stemmer
* Michelle Nicastro som prinsesse Odette (Sangstemme: Liz Callaway)
* Howard McGillin som prins Derek
* Jack Palance som Rothbart (Sangstemme: Lex de Azevedo)
* John Cleese som Jean-Bob (Sangstemme: David Zippel)
* Steve Vinovich som Puffin («Lundefugl») 
* Steven Wright som Speed (Sangstemme: Jonathan Hadary)
* James Arrington som Sir Chamberlain (Sangstemme: Davis Gaines)
* Sandy Duncan som  dronning Alberta
* Dakin Matthews som kong William
* Mark Harelik som  Lord Rogers
* Joel McKinnon Miller som Bromley
* Adam Vylie som Unge Derek, (Sangstemme: JD Daniels)
* Adriana Zahiri som Unge Odette 
* Brian Nissen som Forteller 

## Norske stemmer
* Jannike Kruse som Odette
* Trond Teigen som Derek
* Nils Ole Oftebro som Rothbart
* Harald Heide-Steen jr. som Jean-Bob
* Trond Brænne som Speed
* Anders Hatlo som Puffin
* Helge Reiss som Lord Rogers
* Åsleik Engmark som Sir Chamberlain
* Morten Faldaas som Bromley
* Tor Stokke som Kong William
* Inger Teien som Dronning Uberta
* Kim Haugen som Forteller
* Nils-Martin Crawfurd som Unge Derek
* Julia Onsager Steen som Unge Odette
* Benedikte Kruse som Odette som tenåring
* Kjetil Gudmundson Rogne
* Geir Rebbestad
* Per Øystein Sørensen
* Håkon Iversen
* Mariann Lisland
* Kari Iveland
* Elin Rosseland

## Referanser


## Eksterne lenker
* 
* 
*